Kienu għadhom it-tlieta ta' filgħodu, meta grupp ta' tliet subien kienu għadhom imqajmin. Jake, Savior u Luke kienu għamlu għand Luke u huma baqgħu jilagħbu, jgħidu stejjer u ħafna affarijiet oħra. F'daqqa waħda Savior ħareġ b'idea, li għadha tqabbadni l-bard sal-lum. Kieku x'kien jiġri kieku Saviour ma qal xejn? L-idea kienet li jgħidu leġġendi urbani. Beda Luke. "Qatt smajtu bl-istorja ta' Marija Mdemmija?" qalilhom b'leħen sod. It-tnejn l-oħra wieġbu "le". "Mela ħa ngħidilkom din l-istorja li ħa toqtolkom bil-biża'. Kien hemm din il-mara, kien jisimha Marija. Darba filgħaxija kienet qed tipprepara biex toħroġ, meta l-qattus tagħha laqat lampa tan-nar fis-salott. Marija ma ndunatx u baqgħet tagħmel il- quddiem il-mera. Meta ndunat li kienet qabdet id-dar ma kellhiex ċans taħrab u nħarqet u mietet quddiem il-mera. U issa jekk titfa' xemgħa quddiem mera u tagħlaq il-bieb u titfi d-dawl u tgħid Marija Mdemmija għal tliet darbiet jibdew jiġru affarijiet strambi," ikkonkluda Luke. "Ejja nagħmluha!" qal Jake. "Vera," qal Saviour li ma kien jibża' minn xejn. Luke, mingħajr ma jaf għaliex, aċċetta. Xħin lestew l-affarijiet kollha fil-kamra tal-banju, tfew id-dawl u bdew jgħidu flimkien: "Marija Mdemmija, Marija Mdemmija, MARIJA MDEMMIJA!" Xħin għajtu l-aħħar waħda ma ġara xejn. Kulħadd baqa' sieket u lkoll bdew iħarsu lejn xulxin. Wara għaxar sekondi qosra ta' skumdità nqata' d-dawl ta' barra u waqa' skiet kbir fil-kamra. Kien jinstemgħu biss xi nifsijiet tqal. L-unika dawl li kien hemm kien tax-xemgħa. It-tlett itfal imbgħad semgħu l-purtiera tal-banju tinfetaħ. F'daqqa waħda, minn skiet taqtgħu sikkina, instema' l-għajjat tas-subien u daħk baxx li jqabbdek il-bard tax-xjaten. Kif reġa' xegħel id-dawl deher demm mal-ħajt u fil-banju, imma l-iġsma ta' Luke, Saviour u Jake ma kinux jidhru, u għadhom mitlufin sal-lum. Issa jgħidu li meta tagħmilha – u jekk Alla jrid tibqa' ħaj – jidhru dawn it-tliet subien u tisma' t-twerżiq tagħhom ta' dakinhar.
Marija Mdemmija – Yan Cesare 9A